CELEX: 32020D2215
Language: hr
Date: 2020-12-22 00:00:00
Title: Provedbena odluka Komisije (EU) 2020/2215 оd 22. prosinca 2020. o izmjeni Priloga I. Provedbenoj odluci 2011/630/EU u pogledu unosa za Ujedinjenu Kraljevinu i određene krunske posjede na popisu trećih zemalja ili njihovih dijelova iz kojih je odobren uvoz sjemena domaćih životinja vrste goveda u Uniju (priopćeno pod brojem dokumenta C(2020) 9552) (Tekst značajan za EGP)

28.12.2020   
               
               
                  HR
               
               
                  Službeni list Europske unije
               
               
                  L 438/54
               
            
         PROVEDBENA ODLUKA KOMISIJE (EU) 2020/2215
         оd 22. prosinca 2020.
         o izmjeni Priloga I. Provedbenoj odluci 2011/630/EU u pogledu unosa za Ujedinjenu Kraljevinu i određene krunske posjede na popisu trećih zemalja ili njihovih dijelova iz kojih je odobren uvoz sjemena domaćih životinja vrste goveda u Uniju
         
            
               (priopćeno pod brojem dokumenta C(2020) 9552)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda (1), a posebno njezin članak 8. stavak 1.
         budući da:
         
                     (1)
                  
                  
                     Provedbenom odlukom Komisije 2011/630/EU (2) utvrđuju se uvjeti za uvoz sjemena domaćih životinja vrste goveda u Uniju. Konkretno, u Prilogu I. toj odluci navedene su treće zemlje ili njihovi dijelovi iz kojih države članice odobravaju uvoz sjemena domaćih životinja vrste goveda.
                  
               
                     (2)
                  
                  
                     Ujedinjena Kraljevina pružila je potrebna jamstva koja se zahtijevaju Provedbenom odlukom 2011/630/EU kako bi se Ujedinjena Kraljevina i krunski posjed Jersey uvrstili na popis iz Priloga I. toj odluci nakon isteka prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj / Sjevernoj Irskoj uz Sporazum povlačenju u vezi s Prilogom 2. tom protokolu. Uzimajući u obzir jamstva koja je pružila Ujedinjena Kraljevina, tu bi treću zemlju i krunski posjed Jersey trebalo uvrstiti u Prilog I. Provedbenoj odluci 2011/630/EU.
                  
               
                     (3)
                  
                  
                     Prilog I. Provedbenoj odluci 2011/630/EU trebalo bi stoga na odgovarajući način izmijeniti.
                  
               
                     (4)
                  
                  
                     Budući da prijelazno razdoblje predviđeno u Sporazumu o povlačenju završava 31. prosinca 2020., ova bi se Odluka trebala primjenjivati od 1. siječnja 2021.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci 2011/630/EU mijenja se u skladu s Prilogom ovoj Odluci.
         
         
            Članak 2.
            Ova Odluka primjenjuje se od 1. siječnja 2021.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 22. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 194, 22.7.1988., str. 10.
         
         
            (2)  Provedbena odluka Komisije 2011/630/EU od 20. rujna 2011. o uvozu sjemena domaćih životinja vrste goveda u Uniju (SL L 247, 24.9.2011., str. 32.).
      
      
         
            PRILOG
            Prilog I. Provedbenoj odluci 2011/630/EU mijenja se kako slijedi:
            
                        1.
                     
                     
                        nakon unosa za Čile umeće se sljedeći unos:
                        
                                    „GB
                                 
                                 
                                    Ujedinjena Kraljevina  (*1)
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        nakon unosa za Island umeće se sljedeći unos:
                        
                                    „JE
                                 
                                 
                                    Jersey”
                                 
                                 
                                     
                                 
                                 
                                     
                                 
                              
                  
               (*1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na Ujedinjenu Kraljevinu ne uključuju Sjevernu Irsku.”;